Norges Seilforbund

Norges Seilforbund er særforbundet for seiling under Norges idrettsforbund og olympiske og paralympiske komité.

De første seilforeningene i Norge ble stiftet i 1860-årene. Kongelig Norsk Seilforening fungerte som landsforbund inntil Norges Seilforbund ble stiftet. Daværende kronprins Harald var forbundets første formann, og 37 seilforeninger var tilsluttet da forbundet ble etablert i 1970. Dagens president i seilforbundet er Guro Steine, som ble valgt på seiltinget i 2021.

Norges Seilforbund er tilsluttet Norges idrettsforbund og olympiske og paralympiske komité, Skandinavisk Seilforbund, European Sailing Federation (Eurosaf), International Foundation for Disabled Sailing (IFDS) og World Sailing (tidligere ISAF).

 Presidenter i Norges Seilforbund 
Formenn og presidenter
 År som leder  Navn  Representant fra 1970–1972 Kronprins Harald  Kongelig Norsk Seilforening  1972 – 1976  Frederik Horn  Kongelig Norsk Seilforening  1976–1978  Eigil Hagen  Asker Seilforening  1978–1982  Carl L. Mortensen  Kongelig Norsk Seilforening  1982–1986  Per Kierulf  Asker Seilforening  1986–1990  Nils Erik Johansen  Tønsberg Seilforening  1990–1994  Torbjørn Pollen  Moss Seilforening  1994–1998  Thor Føyen  Asker Seilforening  1998–2001  Inger G. Book  Åsgårdstrand Seilforening  2001–2007  Øystein Fredriksen  Asker Seilforening  2007–2009  Stig Hvide Smith  Kongelig Norsk Seilforening  2009–2013  Peter L. Larsen  Ålesunds Seilforening 2013–2017  Tor Møinichen  Kongelig Norsk Seilforening 2017–2021  Jørgen Stang Heffermehl  Kongelig Norsk Seilforening 2021–       Guro Steine  Drøbaksund Seilforening

 Seilkretser 
Seilforbundet har i dag ti særkretser, etter at flere kretser ble lagt ned eller slått sammen i tråd med et tingvedtak, hvor:
Nordland Seilkrets, Troms Seilkrets og Finnmark Seilkrets ikke lenger behøvde å bestå som egne seilkretser, og foreningene der kunne tilsluttes Norges Seilforbund direkte.
Sogn og Fjordane Seglkrins opphørte som egen krets, og foreningene der kunne velge å tilhøre Møre og Romsdal Seilkrets eller Vestland Seilkrets.
Telemark Seilkrets opphørte som egen krets, og foreningene der kunne velge å tilhøre Aust-Agder Seilkrets eller Vestfold Seilkrets.
Hedmark/Oppland Seilkrets ble slått sammen med Oslo og Akershus Seilkrets.

 Dagens ti kretser 

Aust-Agder Seilkrets
Møre og Romsdal Seilkrets
Nordland Seilkrets
Oslo og Akershus Seilkrets
Rogaland Seilkrets
Trøndelag Seilkrets
Vest-Agder Seilkrets
Vestfold Seilkrets
Vestland Seilkrets
Østfold Seilkrets

 Referanser 
Historikk – Formenn/presidenter Seiling.no Besøkt 27. feb 2012.
Protokoll fra Seiltinget 2011 www.seiling.no Besøkt 27. feb 2012.

 Eksterne lenker 


Seiling
Kategori:Organisasjoner etablert i 1970
Kategori:1970 i Norge
*